Tasekla taqbaylit tebḍa ɣef sin n leṣnaf: timawit d tirawit. Timawit d abrid ideg d Ɛddant akk tsekliwin n umaḍal. Deg wayen d-yemmeslay SALHI Mouhend Akli ɣef waya:  Yessefk ad neḥseb timawit d abrid neɣ d ttawil i ssexdamen yimdanen akken ad idiren taɣerma-nsen 11. Awal yettruḥun seg yimi ɣer tmeẓẓuɣt, tesseḥbibir fell-as ccfawat n umdan. Ayen akk ara yissin yettɣimi kan deg wallaɣ tasuta tettak-it i tayeḍ akken i d-yenna: GUEDJIBA Abedenacer:  Tasekla timawit, ugtent deg-s talɣiwin yemgaraden n yidles aɣerfan, dagraw n wayen akk i d-nan, sumata s wudem icebḥen, d tin yettwaḥerzen seg tsuta ɣer tayeḍ s umeslay, d tin yeddsen, i ijemƐen aṭas n yiferdisen yettwasemman: tiwsatin n tsekla ger-asent: timucuha, inzan, lemƐun, timsaƐraq, tamedyazt.12 11 Salhi.M. A.,  Asegzawal n tsekla ameẓẓyan , Ed, Lodysse, Tizi-ouzou, 2012, sb. 68.